CELEX: 62009FN0094
Language: mt
Date: 2009-11-09 00:00:00
Title: Kawża F-94/09: Rikors ippreżentat fid- 9 ta’ Novembru 2009 — Nikolchov vs Il-Kummissjoni

16.1.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 11/42
            
         Rikors ippreżentat fid-9 ta’ Novembru 2009 — Nikolchov vs Il-Kummissjoni
   (Kawża F-94/09)
   2010/C 11/81
   Lingwa tal-kawża: Il-Franċiż
   
      Partijiet
   
   
      Rikorrent: Vladimir Nikolchov (Brussell, il-Belġju) (rappreżentant: B. Lemal, avukat)
   
      Konvenuta: Il-Kummissjoni tal-Komunitajiet Ewropej
   
      Suġġett u deskrizzjoni tal-kawża
   
   L-annullament tad-deċiżjoni tal-Awtorità tal-Ħatra tad-29 ta’ Lulju 2009 li tirrifjuta l-għoti tal-allowances ta’ kuljum lir-rikorrent, wara li ġie impjegat bħala uffiċjal bi prova fis-16 ta’ Jannar 2009.
   
      Talbiet tar-rikorrent
   
   
               —
            
            
               tiddikjara li dan ir-rikors huwa ammissibbli fil-forma;
            
         
               —
            
            
               tiddikjara li kien hemm ksur tal-Anness VII tar-Regolamenti tal-Persunal u tal-Artikolu 10 tal-Anness VII tar-Regolamenti tal-Persunal u tad-Deċiżjoni tal-Kummissjoni tal-15 ta’ April 2004, li tirrigwarda dispożizzjonijiet ġenerali ta’ implementazzjoni relattivi għall-applikazzjoni tal-Artikolu 7(3);
            
         
               —
            
            
               konsegwentement, tordna l-annullament tad-Deċiżjoni tal-Awtorità tal-Ħatra (Nru R/9/09) tad-29 ta’ Lulju 2009, li tiċħad l-ilment tar-rikorrenti li jitlob l-għoti tal-allowances ta’ kuljum abbażi tat-tieni dħul fis-servizz tiegħu, b’mod konformi mat-tieni inċiż tal-Artikolu 10(2)(b) tal-Anness VII tar-Regolamenti tal-Persunal;
            
         
               —
            
            
               tordna lill-konvenuta tħallas lir-rikorrent l-allowances ta’ kuljum dovuti sal-ammont ta’ EUR 10 979,43, jew kwalunkwe ammont ieħor stabbilit mit-Tribunal, flimkien mal-interessi moratorji mid-data tal-preżentata tal-ilment sad-data tal-ħlas;
            
         
               —
            
            
               tikkundanna lill-konvenuta għall-ispejjeż.